Prijedlog UREDBE EUROPSKOG PARLAMENTA I VIJEĆA o izmjeni Uredbe (EU) br. 99/2013 o europskom statističkom programu za razdoblje 2013. – 2017. /* COM/2013/0525 final - 2013/0249 (COD) */





OBRAZLOŽENJE 1. KONTEKST PRIJEDLOGA Primjena politika EU-a zahtijeva usporedive i pouzdane statističke informacije o gospodarskoj, socijalnoj i ekološkoj situaciji u EU-u te različitim komponentama na nacionalnoj i regionalnoj razini. Europska statistika također je neophodna kako bi opća javnost razumjela Europu te kako bi se građanima omogućilo sudjelovanje u demokratskom procesu i raspravi o sadašnjosti i budućnosti EU-a. Na osnovi tih informacija, 15. siječnja 2013. donesena je Uredba (EU) br. 99/2013 o europskom statističkom programu za razdoblje 2013. – 2017. u cilju osiguravanja općeg okvira za razvoj, stvaranje i širenje europske statistike u razdoblju od 2013. do 2017. godine. Prijedlog Komisije te Uredbe obuhvaća financijsku omotnicu od 299,2 milijuna EUR predviđenih za pet godina trajanja programa na koju tijekom uobičajene zakonodavne procedure nisu imali primjedbe ni Vijeće ni Europski parlament. Međutim, u svojoj rezoluciji od 13. lipnja 2012. o višegodišnjem financijskom okviru i vlastitim prihodima, Europski je parlament istaknuo da će se pregovori o zakonodavnim prijedlozima vezanima za višegodišnje programe dovršiti nakon postizanja dogovora o financijskim omotnicama. Stoga se Uredbom (EU) br. 99/2013 određuje samo financijska omotnica za 2013. obuhvaćenu programskim razdobljem od 2007. do 2013. te se poziva Komisija da Europskom parlamentu i Vijeću dostavi zakonodavni prijedlog kojim se određuje dodjela financijskih sredstava za razdoblje od 2014. do 2017. najkasnije tri mjeseca nakon prihvaćanja višegodišnjeg financijskog okvira za razdoblje od 2014. do 2020. godine. 2. REZULTATI SAVJETOVANJA SA ZAINTERESIRANIM STRANAMA I OCJENE UTJECAJA Pri izradi prijedloga Uredbe o europskom statističkom programu za razdoblje od 2013. do 2017. godine, COM(2011) 928 završna verzija od 21.12.2011., koji je obuhvaćao proračun za razdoblje od 2014. do 2017., provedeno je savjetovanje sa zainteresiranim stranama te je provedena ocjena utjecaja. Stoga se ne smatra da su potrebna dodatna savjetovanja ili ocjene. 3. PRAVNI ELEMENTI PRIJEDLOGA Prijedlogom se pruža financijska omotnica za četverogodišnje razdoblje europskog statističkog programa od 2013. do 2017. Koja je obuhvaćena programskim razdobljem 2014. – 2020. (višegodišnji financijski okvir). U tu svrhu predlaže se izmjena članka 7. o financiranju. Ostale odredbe Uredbe kojom se uspostavlja europski statistički program za razdoblje 2013 – 17. ostaju neizmijenjene, posebno ciljevi i prilog kojim se definiraju statistički rezultati za obuhvaćenih pet godina. 4. POSLJEDICE ZA PRORAČUN Budući da su posebni ciljevi i statistički rezultati za petogodišnje razdoblje određeni Uredbom, visina proračuna koji se predlaže za razdoblje od 2014. do 2017. je 234,8 milijuna EUR, što je obuhvaćeno programskim razdobljem 2014. – 2020. 5. DODATNI ELEMENTI Europsko gospodarsko područje Predložena Uredba tiče se pitanja EGP-a i stoga se mora odnositi na Europski gospodarski prostor. 2013/0249 (COD) Prijedlog UREDBE EUROPSKOG PARLAMENTA I VIJEĆA o izmjeni Uredbe (EU) br. 99/2013 o europskom statističkom programu za razdoblje 2013. – 2017. (tekst značajan za EGP i Švicarsku) EUROPSKI PARLAMENT I VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 338. stavak 1., uzimajući u obzir prijedlog Europske komisije, nakon dostave nacrta zakonodavnog akta nacionalnim parlamentima, djelujući u skladu s redovnim zakonodavnim postupkom, budući da: (1) Uredbom (EU) br. 99/2013 o europskom statističkom programu za razdoblje 2013. –2017.[1] pruža se okvir i definiraju ciljevi i rezultati za stvaranje, razvoj i širenje europske statistike u razdoblju od 2013. do 2017. godine. (2) Uredbom (EU) br. 99/2013 određuje se samo financijska omotnica za 2013. obuhvaćenu programskim razdobljem od 2007. do 2013. te se poziva Komisija da Europskom parlamentu i Vijeću dostavi zakonodavni prijedlog kojim se određuje dodjela financijskih sredstava za razdoblje od 2014. do 2017. najkasnije tri mjeseca nakon prihvaćanja višegodišnjeg financijskog okvira za razdoblje od 2014. do 2020. godine. (3) Uredba Vijeća (EU) br. …/… kojom se uspostavlja višegodišnji financijski okvir za programsko razdoblje od 2014. do 2020. donesena je … (4) Uredbu (EU) br. 99/2013 treba stoga na odgovarajući način izmijeniti, DONIJELI SU OVU UREDBU: Članak 1. Uredba (EU) br. 99/2013 mijenja se kako slijedi: Članak 7. zamjenjuje se sljedećim: „Članak 7. Financiranje (1) Financijska omotnica Unije za provedbu programa za 2013. utvrđena je u iznosu od 57,3 milijuna eura i obuhvaćena je programskim razdobljem od 2007. do 2013. . Financijska omotnica Unije za primjenu programa za razdoblje od 2014. do 2017. utvrđena je u iznosu od 234,8 milijuna eura i obuhvaćena je programskim razdobljem od 2014. do 2020. godine. (2) Komisija provodi financijsku podršku Unije u skladu s Financijskom uredbom. (3) Komisija donosi svoju odluku o godišnjim izdvajanjima u skladu s nadležnostima proračunskog tijela.” Članak 2. Ova Uredbe stupa na snagu sljedećeg dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu Za Europski parlament Za Vijeće Predsjednik Predsjednik ZAKONODAVNI FINANCIJSKI IZVJEŠTAJ 1. OKVIR PRIJEDLOGA/INICIJATIVE 1.1. Naslov prijedloga/inicijative 1.2. Odgovarajuće područje/područja politike u strukturi ABM/ABB 1.3. Vrsta prijedloga/inicijative 1.4. Cilj/ciljevi 1.5. Osnova prijedloga/inicijative 1.6. Trajanje i financijski utjecaj 1.7. Predviđena metoda/metode upravljanja 2. MJERE UPRAVLJANJA 2.1. Pravila nadzora i izvješćivanja 2.2. Sustav upravljanja i kontrole 2.3. Mjere za sprečavanje prijevare i nepravilnosti 3. PROCIJENJENI FINANCIJSKI UTJECAJ PRIJEDLOGA/INICIJATIVE 3.1. Naslov/naslovi višegodišnjeg financijskog okvira i proračunska linija/linije u okviru rashoda na koje se prijedlog/inicijativa odnosi 3.2. Procijenjeni utjecaj na rashode 3.2.1. Sažetak procijenjenog utjecaja na rashode 3.2.2. Procijenjeni utjecaj na odobrena sredstva za poslovanje 3.2.3. Procijenjeni utjecaj na odobrena sredstva administrativne prirode 3.2.4. Usklađenost s tekućim višegodišnjim financijskim okvirom 3.2.5. Sudjelovanje trećih strana u financiranju 3.3. Procijenjeni utjecaj na prihode ZAKONODAVNI FINANCIJSKI IZVJEŠTAJ 1. OKVIR PRIJEDLOGA/INICIJATIVE 1.1. Naslov prijedloga/inicijative Prijedlog Uredbe Europskog parlamenta i Vijeća o izmjeni Uredbe (EU) br. 99/2013 o europskom statističkom programu za razdoblje 2013. – 2017. 1.2. Odgovarajuće područje/područja ) politike u strukturi ABM/ABB[2] Statistika (3403 – izrada statističkih informacija, 3480 – administrativna potpora Eurostatu, 3481 – strategija i koordinacija politike Eurostata) 1.3. Vrsta prijedloga/inicijative ¨ Prijedlog/inicijativa odnosi se na novu aktivnost ¨ Prijedlog/inicijativa odnosi se na novo djelovanje nakon pilot-projekta/pripremnog djelovanja[3] X Prijedlog/inicijativa odnosi se na produženje postojećeg djelovanja ¨ Prijedlog/inicijativa odnosi se na djelovanje koje je preusmjereno na novo djelovanje 1.4. Ciljevi 1.4.1. Višegodišnji strateški cilj/ciljevi Komisije na koje se odnosi prijedlog/inicijativa Prijedlog je u skladu s prioritetima Europske unije jer će statistika koja će se razvijati, stvarati i širiti u okviru ovog programa doprinositi primjeni politika Europske unije, poput strategije Europa 2020 za „pametan, održiv i uključiv rast” i drugih politika navedenih u strateškim prioritetima Komisije za razdoblje 2010. – 2014. (npr. ojačano i integrirano gospodarsko upravljanje, klimatske promjene, rast i socijalna kohezija, „Europa građana” i globalizacija). 1.4.2. Posebni cilj/ciljevi i odgovarajuća aktivnost/aktivnosti u okviru strukture ABM/ABB Posebni cilj br. 1: pravodobno pružanje statističkih informacija radi pružanja podrške razvoju, praćenju i ocjeni politika Unije jasno odražavajući prioritete, istodobno održavajući ravnotežu između gospodarskih i socijalnih područja i područja zaštite okoliša te zadovoljavajući potrebe širokog kruga korisnika europske statistike, uključujući ostale donositelje odluka, istraživače, poduzetnike i europske građane općenito, na troškovno učinkovit način bez nepotrebnog udvostručavanja napora. Odgovarajuća aktivnost/aktivnosti u okviru strukture ABM/ABB 3403 — izrada statističkih informacija Posebni cilj br. 2: provođenje novih načina izrade europske statistike čiji je cilj povećanje učinkovitosti i unaprjeđenje kvalitete. Odgovarajuća aktivnost/aktivnosti u okviru strukture ABM/ABB 3403 – izrada statističkih informacija, 3480 – administrativna potpora Eurostatu, 3481 – strategija i koordinacija politike Eurostata Posebni cilj br. 3: jačanje partnerstva u okviru i izvan ESS-a radi daljnjeg jačanja njegove produktivnosti i njegove vodeće uloge u službenoj statistici diljem svijeta. Odgovarajuća aktivnost/aktivnosti u okviru strukture ABM/ABB 3481 — strategija i koordinacija politike Eurostata Posebni cilj br. 4: osigurati dosljednu isporuku takve statistike tijekom cijelog trajanja programa, pod uvjetom da to ne utječe na mehanizme ESS-a za određivanje prioriteta. Odgovarajuća aktivnost/aktivnosti u okviru strukture ABM/ABB 3403 — izrada statističkih informacija 1.4.3. Očekivani rezultat/rezultati i utjecaj Navesti učinke koje bi prijedlog/inicijativa trebali imati na ciljne korisnike/skupine. Učinci na Europski parlament i Vijeće: pozitivni jer je europski statistički program (ESP) u skladu s Ugovorima, financijskim perspektivama i političkim prioritetima Europske unije; potrebe za statističkim informacijama kojima će se podržati politike EU-a izražene su u ESP-u; ESP obuhvaća mehanizam za poboljšano određivanje prioriteta i smanjenje posljedičnog opterećenja poduzeća i građana. Države članice uključene su u pripremu ESP-a. Pri primjeni ESP-a poštovat će se načelo supsidijarnosti. Učinci na Kolegij povjerenika i službe Komisije: pozitivni jer je ESP u skladu s Ugovorima i financijskim perspektivama; potrebe za statističkim informacijama kojima će se podržati politike EU-a izražene su u ESP-u, a snažan sustav upravljanja kvalitetom primijenit će se kao dio ESP-a. ESP podliježe učinkovitoj procjeni i okviru sukladnom s ABB-om za raspodjelu resursa. Učinci na nacionalne zavode za statistiku (uključujući DGINS, Odbor ESS-a, partnerske skupine, skupine direktora) i druge nacionalne izrađivače statistike: pozitivni jer ESP obuhvaća mehanizam za poboljšano određivanje prioriteta i smanjenje posljedičnog opterećenja poduzeća i građana. Odražava zajedničku strategiju ESS-a o primjeni Komunikacije. Države članice uključene su u pripremu ESP-a. Pri primjeni ESP-a poštovat će se načelo supsidijarnosti. Učinci na ESAC, Europsku središnju banku, Odbor za financijsku i platnobilančnu statistiku (CMFB) i druge neinstitucionalne korisnike: pozitivni je su potrebe za statističkim informacijama koje služe kao potpora politikama EU izražene u ESP-u, korisnicima će se osigurati „odgovarajuća namjenska” statistika (pravovremena i u skladu s njihovim potrebama i zahtjevima politika). Učinci na Eurostat: pozitivni jer se u ESP-u odražava Komunikacija o metodi izrade statistike EU-a; kao dio snažnog sustava upravljanja kvalitetom primijenit će se u okviru ESP-a; ESP će osigurati stabilan okvir za koherentno, strukturirano godišnje programiranje i dodjelu resursa, kao i jasan pregled smjera razvoja Eurostata; ESP će podlijegati učinkovitoj procjeni. 1.4.4. Pokazatelji rezultata i utjecaja Navedite pokazatelje pokazatelje koji omogućuju praćenje provedbe prijedloga/inicijative. Navedene su glavne aktivnosti i pokazatelji za sve ciljeve navedene u ESP-u za razdoblje 2013. – 2017. Ciljevi ESP-a za razdoblje 2013. – 2017. podliježu detaljnijem planiranju u godišnjim programima rada, a rezultati će se pratiti tijekom razdoblja programiranja. Opći cilj u vezi s naporima da se postane vodeći pružatelj kvalitetnih statističkih informacija za Europu pratit će se na sljedeći način: - putem ankete o zadovoljstvu korisnika Eurostata te posebno postotka korisnika koji su ocijenili ukupnu kvalitetu europske statistike kao „vrlo dobru” ili „dobru”. 1.5. Osnova prijedloga/inicijative 1.5.1. Zahtjev/zahtjevi koje je potrebno kratkoročno ili dugoročno ispuniti Uspostavljanje višegodišnjeg europskog statističkog programa temelji se na članku 13. stavku 1. Uredbe (EZ) br. 223/2009 Europskog parlamenta i Vijeća o Europskoj statistici[4], kojim se određuje da se europskim statističkim programom mora osigurati okvir za razvoj, stvaranje i širenje europske statistike, glavna područja i ciljevi aktivnosti predviđenih za razdoblje od najviše pet godina. Potrebno je odrediti prioritete povezane s potrebama za informacijama radi provedbe aktivnosti Europske unije. Ciljni su korisnici prijedloga korisnici i izrađivači europske statistike, odnosno Europski parlament i Vijeće, Glavne uprave Komisije, Europska središnja banka, nacionalni zavodi za statistiku i drugi nacionalni izrađivači europske statistike, ESAC, Odbor za financijsku i platnobilančnu statistiku (CMFB) i drugi neinstitucionalni korisnici te, naravno, opća javnost. 1.5.2. Dodana vrijednost sudjelovanja EU-a Donositeljima politika i sudionicima na tržištu statistički su podaci stalno potrebni za donošenje odluka te praćenje i ocjenu njihove provedbe. Statistika pruža bitnu infrastrukturu za zdravo i učinkovito funkcioniranje demokracija i suvremenih gospodarstava. Europskoj je uniji potrebna služba za kvalitetne statističke informacije kako bi ispunila svoju misiju. Europska statistika mora biti pouzdana, pravovremena i neovisna o političkim utjecajima te se mora pružiti u obliku praktičnom za korisnike. Osim toga, njezina priprema ne smije predstavljati preveliko opterećenje za pružatelje podataka, a njihovo se prikupljanje mora poduzeti u skladu s načelima supsidijarnosti i proporcionalnosti. Eurostat je uspostavio partnerstvo s nacionalnim statističkim tijelima i drugim nacionalnim tijelima država članica zaduženima za razvoj, stvaranje i širenje Europske statistike pod nazivom ESS. To partnerstvo obuhvaća i države EGP-a. Države članice prikupljaju podatke i izrađuju nacionalne statističke podatke i statističke podatke za EU. ESS funkcionira kao mreža u kojoj je uloga Eurostata predvoditi usklađivanje statistike u bliskoj suradnji s nacionalnim statističkim tijelima. Rad ESS-a uglavnom se koncentrira na područja politika EU-a, a uz proširenje politika EU-a usklađivanje je prošireno na gotovo sva statistička područja. ESS olakšava razmjenu znanja i „najbolje prakse” diljem država članica te razvoj novih tehnologija, zajedničkih alata i mreža za suradnju s namjerom iskorištavanja prednosti mogućih sinergija i izbjegavanja dupliciranja napora. Time se stvara put ka odgovarajuće opremljenom suvremenom sustavu koji može zadovoljiti buduće izazove. Napori za usklađivanje, olakšavanje i reguliranje najbolje se mogu potaknuti na razini Europske unije, gdje se takvi projekti mogu provesti na optimalno učinkovit način. 1.5.3. Pouke iz prijašnjih sličnih iskustava Osnovno ograničenje uočeno u statističkom programu Zajednice u razdoblju 2008. – 2012.[5] bila je struktura koja je određena na razdoblje od pet godina te da su ciljevi detaljno opisani. Od donošenja sadašnjeg programa došlo je do nekoliko važnih promjena. Promijenjen je osnovni pravni okvir za izradu europske statistike. Prihvaćena je komunikacija o metodi stvaranja statistike EU-a, a nakon toga i zajednička strategija ESS-a; stupio je na snagu Lisabonski ugovor; nova Europska komisija preuzela je dužnost (od siječnja 2010. do prosinca 2014.); pokrenuto je nekoliko novih političkih inicijativa (poput Europe 2020), a ojačana je i struktura upravljanja ESS-om. Nijedan od tih događaja nije uzet u obziru sadašnjem programu; neki njegovi dijelovi postali su zastarjeli, a postoji i jaz između planiranih i stvarnih aktivnosti. To smanjuje važnost izvješćivanja o provedbi programa jer se mnoge relevantne aktivnosti ne razmatraju u programu, a moramo izvješćivati o nekim aktivnostima koje su u njemu navedene, ali se više ne provode. Što se tiče procesa pripreme europskog statističkog programa, radna skupina partnerske skupine[6] 3 predložila je višegodišnji programski ciklus za razdoblje 2013. – 2017. Predloženo je jačanje uloge partnera ESS-a (Odbor ESS-a, DGINS, skupine direktora i ESAC) u procesu pripreme programa. Također treba spomenuti da izvješće Komisije Europskom parlamentu (EP) i Vijeću o ex-post ocjeni statističkog programa Zajednice u razdoblju 2003. - 2007.[7] obuhvaća preporuke u vezi s budućim višegodišnjim programima kako slijedi: Poboljšanje veze između statističkih programa Zajednice i godišnjih radnih programa. Statistički program Zajednice osmišljen je kao okvirni program kojim se uspostavlja petogodišnja strateška vizija te se zajedno s godišnjim radnim programima osigurava njegova fleksibilnost i relevantnost tijekom cijelog tog razdoblja. Koristeći statistički program Zajednice kao referencu, godišnji bi radni programi trebali izričito upućivati i temeljiti se na relevantnom statističkom programu Zajednice. Poboljšanje praćenja provedbe statističkog programa Zajednice. Ukupno praćenje statističkog programa Zajednice trebala se provesti definiranjem glavnog skupa pokazatelja koji pružaju dovoljne informacije o ostvarenju operativnih i strateških ciljeva tijekom programskog razdoblja. U izvješću Komisije EP-u i Vijeću o srednjoročnoj procjeni statističkog programa Zajednice za razdoblje 2008. – 2012. istaknute su sljedeće točke koje ubuduće treba uzeti u obzir: - definiranje novih potreba za statističkim informacijama. Potreban je cjelovitiji pristup pri kojem se koriste višestruki i kombinirani izvori podataka zajedno s usklađivanjem metodologije, koncepata i definicija. - ojačano partnerstvo u ESS-u. Naglašeno je uspostavljanje više i različitih modela suradnje s državama članicama. - potrebno je odražavanje konceptualnog pristupa u ponovnom određivanju prioriteta aktivnosti i dostupnost resursa za provedbu statističkog programa Zajednice radi smanjenja posljedičnog opterećenja i troškova izrađivača. Valja spomenuti da je sadašnji statistički program Zajednice za razdoblje 2008. – 2012. jedna od tema revizijskog izvješća odjela za unutarnju reviziju Eurostata o funkciji procjene[8] u kojem su spomenuti nepostojanje ex-ante ocjene tekućeg programa i preporuka za provedbu takve ocjene za buduće programe u skladu s Financijskom uredbom[9] (članak 27.) i provedbenim pravilima[10] (članak 21.). Kako bi se izbjegla ograničenja prekomjerno detaljnog programa radi ostvarivanja mogućnosti prilagodbe novim ili promjenjivim političkim prioritetima i okolnostima, ESP za razdoblje 2013. – 2017. osmišljen je kao opći instrument za planiranje u kojem se općenito opisuju ciljevi koji se moraju zadovoljiti i akcije koje se moraju poduzeti te se time osigurava ukupni okvir za pripremu godišnjih radnih programa s detaljnim ciljevima i aktivnostima. Promjene u ESS-u te i provedba Komunikacije o metodi izrade statistike EU-a zahtijevaju da se europski statistički program za razdoblje 2013. – 2017. posebno koncentrira na zadovoljavanje budućih izazova te uspostavljanje ravnoteže između zahtjeva i resursa. Bitno je snažno partnerstvo u okviru ESS-a, stoga su u smjernice za pripremu ovog programa uključena opsežnija savjetovanja s dionicima. Na temelju iskustva iz prošlosti uspostavljaju se mehanizmi kojima se osiguravaju dosljedni procesi planiranja i izvješćivanja boljim povezivanjem ciljeva programa s godišnjim radnim programima te poboljšanjem praćenja i ocjene provedbe programa. Pri izradi ciljeva i pokazatelja za ESP 2013 .- 2017. uzete su u obzir preporuke u vezi sa srednjoročnom procjenom statističkog programa Zajednice za razdoblje 2008. - 20125. U vezi s ponovnim određivanjem prioriteta statističkih zahtjeva u cilju smanjenja posljedičnog opterećenja i troškova izrađivača, posebno je predviđena implementacija mehanizama određivanja prioriteta, kao što je predstavljeno Odboru ESS-a 18. studenog 2010.[11]. Konačno, pripremljena je ex-ante ocjena u skladu s Financijskom uredbom[12] (članak 27.) i odgovarajućim provedbenim pravilima[13] (članak 21.). 1.5.4. Usklađenost i moguća sinergija s ostalim odgovarajućim instrumentima Uz postojeći program statističkog programa Zajednice 2008. – 2012., od 2009. do 2013. godine provodi se još jedan višegodišnji program, Program za modernizaciju europskih statistika o poduzećima i trgovini (MEETS). Kako bi se programima upravljalo što učinkovitije, Eurostat je odlučio ubuduće imati jedan višegodišnji program umjesto dva. To znači da su ciljevi u području statistike o poduzećima i trgovini nakon 2013. te aktivnosti u vezi s modernizacijom socijalne statistike dio ESP-a za razdoblje 2013. - 2017. Osim toga, uloga Eurostata je koordinacija u području izrade europske statistike u skladu s Odlukom Komisije 2012/504/EU od 17. rujna 2012. Glavne uprave Komisije i druge službe uključuju Eurostat u izradi svojih programa povezanih sa statistikom već u ranoj fazi tog procesa. 1.6. Trajanje i financijski utjecaj þ Prijedlog/inicijativa ograničenog trajanja – þ Prijedlog/inicijativa na snazi od [1. 1.] 2014. do [31. 12.] 2017. godine – þ Financijski utjecaj od 2014. do 2017. godine za odobrena sredstva za preuzete obveze od 2014. do 2021. za odobrena sredstva za plaćanja. ¨ Prijedlog/inicijativa neograničenog trajanja – provedba s razdobljem osnivanja od GGGG do GGGG, – nakon čega slijedi sveobuhvatno djelovanje. 1.7. Predviđena metoda/metode upravljanja[14] þ Centralizirano izravno upravljanje od strane Komisije ¨ Centralizirano neizravno upravljanje delegiranjem zadaća provedbe na: – ¨ izvršne agencije – ¨ tijela koja su osnovale Zajednice[15] – ¨ nacionalna tijela javnog sektora/tijela koja pružaju javne usluge – ¨ osobe kojima je povjerena provedba određenih djelovanja na temelju glave V. Ugovora o Europskoj uniji i koje su određene u odgovarajućem temeljnom aktu u smislu članka 49. Financijske uredbe ¨ Podijeljeno upravljanje s državama članicama ¨ Decentralizirano upravljanje s trećim državama ¨ Zajedničko upravljanje s međunarodnim organizacijama, posebno s OECD-om, Ujedinjenim narodima i Svjetskom bankom. Ako je označeno više načina upravljanja, pojedinosti navesti u odjeljku „Napomene”. 2. MJERE UPRAVLJANJA 2.1. Pravila nadzora i izvješćivanja Navedite učestalost i uvjete. Ex-ante ocjenu ESP-a za razdoblje 2013. – 2017. provela je na temelju odredbi Financijske uredbe za programe izdataka od listopada 2010. do travnja 2011. jedinica za strateško planiranje Eurostata uz pomoć jedinica za financijska i pravna pitanja. O programu je provedeno savjetovanje s unutarnjom radnom skupinom Eurostata za pripremu ESP-a za razdoblje 2013. – 2017., koju čine predstavnici na razini voditelja jedinica iz svih uprava Eurostata te je zatim odobren na sastanku direktora Eurostata 12. travnja 2011. Glavni zaključci ex-ante ocjene uključeni su u Zakonodavni financijski izvještaj. Pouke iz prijašnjih iskustava uzete u obzir pri uspostavljanju ESP-a predstavljene su u Zakonodavnom financijskom izvještaju, dijelu 1.5.3 „Pouke iz prijašnjih sličnih iskustava”. Ciljevi ESP-a predstavljeni su u samom prijedlogu. U članku 2. prijedloga određeno je da će ESP podlijegati godišnjem planiranju putem godišnjih statističkih programa rada Komisije u skladu s Uredbom (EZ) br. 223/2009. Ti programi i njihovo odgovarajuće financiranje bit će predmet odluke Komisije koja će sadržavati pojedinosti o namjeni i rezultatima (ciljevima i pokazateljima) koje je potrebno ostvariti tijekom referentnog razdoblja. Praćenje će se osigurati putem redovitih izvješća o iskorištavanju resursa i napretku postignutom u smislu ostvarenih ciljeva. U vezi s izvješćivanjem očekuje se priprema privremenog izvješća o napretku u skladu s Uredbom o Europskoj statistici i nakon savjetovanja s Odborom ESS-a, njegovo dostavljanje Europskom parlamentu i Vijeću najkasnije u lipnju 2015. Na kraju razdoblja koje je obuhvaćeno programom bit će provedeno ex-post ocjenjivanje ESP-a. O izvješću o ocjenjivanju provest će se savjetovanje s Odborom ESS-a i bit će dostavljeno Europskom parlamentu i Vijeću do kraja 2018. godine. 2.2. Sustav upravljanja i kontrole 2.2.1. Utvrđeni rizik/rizici Način upravljanja predloženim programom je centralizirano izravno upravljanje Komisije te, do određene mjere, zajedničko upravljanje s međunarodnim organizacijama. S financijskog stajališta, program će se provesti putem dodjele ugovora, posebno poduzećima specijaliziranima za statističke ili informatičke usluge, te bespovratnim sredstvima koje će se dodjeljivati uglavnom nacionalnim statističkim tijelima. Uredbom (EZ) br. 223/2009 o europskoj statistici omogućuje se izravna dodjela bespovratnih sredstava navedenim tijelima. Osnovni identificirani rizici u vezi s provedbom programa uglavnom proizlaze iz upravljanja postupcima dodjele bespovratnih sredstava. Kao što je vidljivo iz provedbe statističkog programa Zajednice za razdoblje 2008. – 2012., neki su korisnici imali poteškoća s dostavljanjem potrebne dokumentacije radi određivanja prikladnosti troškova. 2.2.2. Predviđena metoda/metode kontrole Osnovni su elementi unutarnjeg sustava kontrole: ex-ante provjera operativnog i financijskog aspekta svake financijske transakcije (zakonitost, točnost i opravdano upravljanje financijskim sredstvima) u skladu sa člankom 49. stavkom 3. provedbenih pravila Financijske uredbe. Ex-ante kontrola obuhvaća cijeli životni ciklus izdataka, od planiranja i programiranja do obveza i plaćanja. Stoga za svaku financijsku transakciju svi sudionici u financijskim krugovima moraju primijeniti kontrole uz posebne kontrolne popise. Provedbi proračuna programa u skladu s načelima dobrog financijskog upravljanja ne doprinose samo financijski krugovi, već i odgovarajući nadzor, financijsko izvješćivanje i izvješćivanje o rezultatima, revizija i ocjena kojima se osigurava sukladnost sa zahtjevima zakonitosti i točnosti. Između gore navedenih izvora sigurnosti osigurat će se komplementarnost kako bi se izbjeglo dupliciranje napora i omogućile troškovno učinkovite kontrole. Na temelju sveobuhvatnih i obveznih kontrola koje se primjenjuju na sve financijske transakcije koje će biti odobrene u skladu s programom, na upravljanje postupcima dodjele bespovratnih sredstava primijenit će se sljedeće dodatne kontrolne aktivnosti. Osim gore opisanih ex-ante kontrola i na temelju godišnje analize rizika, provest će se pojačane ex-ante i ex-post provjere. Pojačana ex-ante provjera provest će se na temelju uzoraka, odnosno dubinskih kontrola dodatne prateće dokumentacije prije konačnog plaćanja aktivnosti sufinanciranih putem bespovratnih sredstava. Nadalje, na temelju iskustva stečenog od 2005. godine, provest će se ex-post kontrole kako bi se potvrdila ispravna provedba operacija financiranih iz proračuna te posebno sukladnost s kriterijima postavljenima za ex-ante provjeru. Poseban naglasak stavit će se na smanjenje administrativne složenosti te posljedične vjerojatnosti pogrešaka povezanih s upravljanjem dodjele bespovratnih sredstava. To će se prvenstveno postići koncentracijom na veće projekte (i ograničavanjem malih bespovratnih sredstava), zahtjevima za dostavu posebnih potvrda o reviziji, te na kraju, ali ne i manje važno, uvođenjem alternativnih mogućnosti plaćanja na temelju stvarnih troškova, odnosno bespovratnih sredstava na bazi paušalnih iznosa i ljestvice jediničnih troškova. Troškovi i koristi kontrola: strategija kontrole programa namijenjena je ograničavanju rizika od nesukladnosti na manje od 2 %, što je u skladu s procjenom provedenom u Godišnjem izvješću o aktivnostima za 2010. godinu. Budući da cilj unutarnje kontrole za novi program ne smije prekoračiti prosječnu stopu preostalih pogrešaka od 2 % tijekom cijelog programskog razdoblja od 2013. do 2017. godine, sustav unutarnje kontrole kao i njegovi troškovi smatraju se adekvatnim za postizanje tog cilja. Glavna uprava ESTAT smatra da troškovi dodatno pojačanih ex-ante i ex-post kontrola koje se odnose na gore navedeno ostaju na oko 1 % proračuna programa, odnosno u otprilike istom omjeru kao u prethodnom programu. Kada je riječ o prirodi i intenzitetu kontrola, 100 % financijskih transakcija (dakle 100 % proračuna) bit će podvrgnuto obveznim ex-ante kontrolama u skladu s Financijskom uredbom. Kao što je gore navedeno, provest će se kontrole na osnovi dubinske analize temeljne dokumentacije nakon godišnje analize rizika. One mogu obuhvaćati 4 – 6 % proračuna. 2.3. Mjere za sprječavanje prijevare i nepravilnosti Navesti postojeće ili predviđene mjere za sprečavanje i zaštitu od prijevare: Osim primjene svih regulatornih kontrolnih mehanizama, utvrdit će se strategija borbe protiv prijevare u skladu s novom strategijom Komisije za borbu protiv prijevara (CAFS) donesenom 24. lipnja 2011. kako bi se, između ostalog, osiguralo da su unutarnje kontrole koje se provode radi borbe protiv prijevara u potpunosti u skladu s CAFS-om te da je pristup upravljanju rizikom usmjeren na prepoznavanje područja za rizika od prijevara i odgovarajućih reakcija na njih. U slučajevima kada je to potrebno, uspostavit će se skupine za umrežavanje i odgovarajući IT alati za analizu slučajeva prijevara u vezi s europskim statističkim programom. Eurostat je definirao strategiju kontrole za razdoblje od 2013. – 2017. uz provedbu ESP-a. Smanjenjem složenosti, primjenom troškovno učinkovitih postupaka praćenja, kao i provođenje ex-ante i ex-post kontrola temeljenih na procjeni rizika želi se smanjiti vjerojatnost pojavljivanja prijevara i pridonijeti njihovom sprječavanju. Posebne mjere podizanja svijesti i odgovarajuća osposobljavanja u vezi sa sprječavanjem prijevara dio su strategije kontrole. 3. PROCIJENJENI FINANCIJSKI UTJECAJ PRIJEDLOGA/INICIJATIVE 3.1. Naslov/naslovi višegodišnjeg financijskog okvira i proračunska linija/linije u okviru rashoda na koje se prijedlog/inicijativa odnosi · Postojeće proračunske linije u okviru rashoda Prema redoslijedu naslova višegodišnjeg financijskog okvira i proračunskih linija. Naslov višegodišnjeg financijskog okvira || Proračunska linija || Vrsta rashoda || Doprinos Broj [Opis………………………...……….] || Dif./nedif. ([16]) || zemalja[17] EFTA-e || zemalja kandidatkinja[18] || trećih zemalja || u smislu članka 18. stavka 1. točke (aa) Financijske uredbe || [XX.YY.YY.YY] || Dif./nedif. || DA/NE || DA/NE || DA/NE || DA/NE · Zatražene nove proračunske linije Prema redoslijedu naslova višegodišnjeg financijskog okvira i proračunskih linija. Naslovvišegodišnjeg financijskog okvira || Proračunska linija || Vrsta rashoda || Doprinos Broj [Naslov……………………………………..] || Dif./nedif. || zemalja EFTA-e || zemalja kandidatkinja || trećih zemalja || u smislu članka 18. stavka 1. točke (aa) Financijske uredbe 1 || 29.0201 Europski statistički program za razdoblje 2013. – 2017. || Dif. || DA/NE || DA/NE || DA/NE || DA/NE 1 || 29.0104 Politika u području statističkih informacija — Rashod za administrativno upravljanje || Nedif. || DA/NE || DA/NE || DA/NE || DA/NE 3.2. Procijenjeni utjecaj na rashode 3.2.1. Sažetak procijenjenog utjecaja na rashode milijuna EUR (do 3 decimalna mjesta) Naslov višegodišnjeg financijskog okvira: || Broj || Naslov 1. - Pametan i uključiv rast (od 2014.) Glavna uprava: ESTAT || || || Godina 2014.[19] || Godina 2015. || Godina 2016. || Godina 2017. || Godina 2018. i dalje || UKUPNO  Odobrena sredstva za poslovanje || || || || || || 29.0201 || Preuzete obveze || (1) || 53,391 || 54,922 || 56,443 || 57,960 || || 222,716 Plaćanja || (2) || 32,360 || 33,613 || 46,450 || 52,843 || 92,839 || [20]258,105 Odobrena sredstva administrativne prirode koja se financiraju iz omotnice za posebne programe[21] || || || || || || 29.0104 || || (3) || 2,900 || 2,983 || 3,065 || 3,148 || || 12,096 UKUPNA odobrena sredstva za glavnu upravu ESTAT || Preuzete obveze || =1+1a +3 || 56,291 || 57,905 || 59,508 || 61,108 || || 234,812 Plaćanja || =2+2a +3 || 35,260 || 36,596 || 49,515 || 55,991 || 92,839 || 270,201  UKUPNA odobrena sredstva za poslovanje || Preuzete obveze || (4) || 53,391 || 54,922 || 56,443 || 57,960 || || || || 222,716 Plaćanja || (5) || 32,360 || 33,613 || 46,450 || 52,843 || 92,839 || || || 258,105  UKUPNA odobrena sredstva administrativne prirode koja se financiraju iz omotnice za posebne programe || (6) || 2,900 || 2,983 || 3,065 || 3,148 || || || || 12,096 UKUPNA odobrena sredstva iz NASLOVA višegodišnjeg financijskog okvira || Preuzete obveze || =4+ 6 || 56,291 || 57,905 || 59,508 || 61,108 || || || || 234,812 Plaćanja || =5+ 6 || 35,260 || 36,596 || 49,515 || 55,991 || 92,839 || || || 270,201 Naslov višegodišnjeg financijskog okvira: || 5 || „Administrativni rashodi” milijuna EUR (do 3 decimalna mjesta) || || || Godina 2014. || Godina 2015. || Godina 2016. || Godina 2017. || Godina 2018. i dalje || UKUPNO Glavna uprava: ESTAT ||  Ljudski potencijali || 92,335 || 91,479 || 90,615 || 89,829 || || || || 364,258  Drugi administrativni rashodi || || (1) 3,487 || (2) 3,487 || (3) 3,487 || || || || 13,948 UKUPNO GLAVNA UPRAVA ESTAT || Odobrena sredstva || 95,822 || 94,966 || 94,102 || 93,316 || || || || 378,206 UKUPNA odobrena sredstva iz NASLOVA 5 višegodišnjeg financijskog okvira || (ukupne preuzete obveze = ukupna plaćanja) || 95,822 || 94,966 || 94,102 || 93,316 || || || || 378,206 milijuna EUR (do 3 decimalna mjesta) || || || Godina 2014. || Godina 2015. || Godina 2016. || Godina 2017. || Godina 2018. i dalje 1.6) || UKUPNO UKUPNA odobrena sredstva iz NASLOVA 1 - 5 višegodišnjeg financijskog okvira || Obveze || 152,113 || 152,871 || 153,610 || 154,424 || || || || 613,018 Plaćanja || 131,082 || 131,562 || 143,617 || 149,307 || 92,839 || || || 648,407 3.2.2. Procijenjeni utjecaj na odobrena sredstva za poslovanje – Za prijedlog/inicijativu nije potrebno korištenje odobrenih sredstava za poslovanje – X Za prijedlog/inicijativu potrebno je korištenje odobrenih sredstava za poslovanje, kako je objašnjeno u nastavku: Odobrena sredstva za preuzete obveze u milijunima EUR (do 3 decimalna mjesta) || || Godina 2014. || Godina 2015. || Godina 2016. || Godina 2017. || UKUPNO REZULTATI || Navesti ciljeve i rezultate || Vrsta rezultata[22] || Prosječni trošak po rezultatu || Broj rezultata || Trošak || Broj rezultata || Trošak || Broj rezultata || Trošak || Broj rezultata || Trošak || Broj rezultata || Trošak || Ukupan broj rezultata || Ukupni trošak || POSEBNI CILJEVI br. 1 i 4[23] osigurati statističke informacije radi podrške razvoju, praćenju i procjeni politika Europske unije || || - rezultat || Statistički projekti || 0,304 || || || 85 || 23,694 || 67 || 21,480 || 62 || 21,204 || 58 || 22,129 || 272 || 88,507 || Međuzbroj za posebni cilj br. 1 || || || 85 || 23,694 || 67 || 21,480 || 62 || 21,204 || 58 || 22,129 || 272 || 88,507 || POSEBNI CILJ br. 2 provedba nove metode izrade europske statistike || || - Rezultat || Statistički projekti || 0,298 || || || 84 || 23,694 || 100 || 30,102 || 94 || 31,555 || 87 || 32,194 || 365 || 117,545 || Međuzbroj za posebni cilj br. 2 || || || 84 || 23,694 || 100 || 30,102 || 94 || 31,555 || 87 || 32,194 || 365 || 117,545 || POSEBNI CILJ br. 3 jačanje partnerstva u okviru ESS-a i izvan njega || || - Rezultat || Statistički projekti || 0,306 || || || 19 || 6,003 || 9 || 3,340 || 8 || 3,684 || 7 || 3,637 || 43 || 16,664 || Međuzbroj za posebni cilj br. 3 || || || 19 || 6,003 || 9 || 3,340 || 8 || 3,684 || 7 || 3,637 || 43 || 16,664 || UKUPNI TROŠAK || || || 188 || 53,391 || 176 || 54,922 || 164 || 56,443 || 152 || 57,960 || 680 || 222,716 3.2.3. Procijenjeni utjecaj na odobrena sredstva administrativne prirode 3.2.3.1. Sažetak – ¨ Za prijedlog/inicijativu nije potrebno korištenje administrativnih odobrenih sredstava – X Za prijedlog/inicijativu potrebno je korištenje administrativnih odobrenih sredstava, kako je objašnjeno u nastavku: milijuna EUR (do tri decimalna mjesta) || Godina 2014. || Godina 2015. || Godina 2016. || Godina 2017. || Godina 2018. i dalje || UKUPNO NASLOV 5 višegodišnjeg financijskog okvira || || || || || || Ljudski potencijali || 92,335 || 91,479 || 90,615 || 89,829 || || 364,258 Ostali administrativni rashod || || || || || || 13,948 Međuzbroj za NASLOV 5 višegodišnjeg financijskog okvira || 95,822 || 94,966 || 94,102 || 93,316 || || 378,206 Izvan NASLOVA 5[24] višegodišnjeg financijskog okvira || || || || || || Ljudski potencijali || 2,285 || 2,285 || 2,285 || 2,285 || || 9,140 Ostali rashodi administrativne prirode (IT; sastanci; studije; misije; pretplate) || 0,615 || 0,698 || 0,780 || 0,863 || || 2,956 Međuzbroj izvan NASLOVA 5 višegodišnjeg financijskog okvira || (1) 2,900 || (2) 2,983 || (3) 3,065 || (4) 3,148 || || (5) 12,096 UKUPNO || 98,722 || 97,949 || 97,167 || 96,464 || || 390,302 3.2.3.2. Procijenjene potrebe u pogledu ljudskih potencijala – ¨ Za prijedlog/inicijativu nije potrebno korištenje ljudskih potencijala – X Za prijedlog/inicijativu potrebno je korištenje ljudskih potencijala, kako je objašnjeno u nastavku: Procjenu navesti u cijelom iznosu (ili najviše do jednog decimalnog mjesta) || Godina 2014. || Godina 2015. || Godina 2016. || Godina 2017. ||  Plan radnih mjesta (dužnosnici i privremeno osoblje) 29 01 01 01 (sjedišta i predstavništva Komisije) || 651 || 645 || 639 || 633 || || || XX 01 01 02 (delegacije) || - || - || - || - || || || XX 01 05 01 (neizravna istraživanja) || - || - || - || - || || || 10 01 05 01 (izravna istraživanja) || - || - || - || - || || ||  Vanjsko osoblje (u ekvivalentu punog radnog vremena: EPRV)[25] 29 01 02 01 (UO, UsO, UNS iz „opće omotnice”) || 94 || 93 || 92 || 92 || || || XX 01 02 02 (UO, UsO, MSD, LO i UNS u delegacijama) || - || - || - || - || || || XX 01 04 yy [26] || - u sjedištima[27] || || || || || || || - u delegacijama || || || || || || || XX 01 05 02 (UO, UsO, UNS – neizravna istraživanja) || || || || || || || 10 01 05 02 (UO, UsO, UNS - izravna istraživanja) || || || || || || || Ostale proračunske linije (29 01 04 01) || 41 || 41 || 40 || 40 || || || UKUPNO || 789 || 779 || 771 || 765 || || || 29 se odnosi na odgovarajuće područje politike ili glavu proračuna Potrebe za ljudskim potencijalima ispunit će se angažiranjem osoblja glavne uprave kojemu je već povjereno upravljanje djelovanjem i/ili koje je preraspoređeno unutar glavne uprave te, po potrebi, iz bilo kojih dodatnih sredstava koja se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja. Opis zadaća: Dužnosnici i privremeno osoblje || Zadaće se odnose s jedne strane uglavnom na metodološki posao te s druge strane na prikupljanje, provjeru, obradu i širenje statističkih informacija koje se tiču područja određenih u Uredbi XXX. Također se odnose na dvije horizontalne ABB aktivnosti Eurostata („Administrativna potpora Eurostatu” i „Strategija i koordinacija politike Eurostata”) Vanjsko osoblje || Podrška dužnosnicima i privremenom osoblju u obavljanju gore navedenih zadataka 3.2.4. Usklađenost s postojećim višegodišnjim financijskim okvirom – X Prijedlog/inicijativa u skladu je s postojećim višegodišnjim financijskim okvirom za razdoblje 2014. – 2020. – ¨ Prijedlog/inicijativa uključuje reprogramiranje odgovarajućeg naslova višegodišnjeg financijskog okvira. Objasniti o kakvom je reprogramiranju riječ te navesti odgovarajuće proračunske linije i iznose. – ¨ Za prijedlog/inicijativu potrebna je primjena instrumenta za financijsku fleksibilnost ili revizija višegodišnjeg financijskog okvira[28]. Objasniti o kakvom je reprogramiranju riječ te navesti odgovarajuće proračunske linije i iznose. 3.2.5. Doprinos trećih strana – Prijedlogom/inicijativom ne predviđa se sufinanciranje od trećih strana – X Prijedlogom/inicijativom predviđa se sufinanciranje prema sljedećoj procjeni: – Odobrena sredstva za preuzete obveze u milijunima EUR (do tri decimalna mjesta) || Godina 2014. || Godina 2015. || Godina 2016. || Godina 2017. || || Ukupno Doprinos Švicarske || 4,851 || 4,948 || 5,047 || 5,147 || || || || 19,933 UKUPNA sredstva sufinanciranja || 4,851 || 4,948 || 5,047 || 5,147 || || || || 19,933 3.3. Procijenjeni utjecaj na prihode – X Prijedlog/inicijativa nema financijski utjecaj na prihode. – ¨ Prijedlog/inicijativa ima sljedeći financijski utjecaj: – ¨ na vlastita sredstva – ¨ na razne prihode milijuna EUR (do 3 decimalna mjesta) Proračunska linija u okviru prihoda || Odobrena sredstva dostupna za tekuću proračunsku godinu || Utjecaj prijedloga/inicijative[29] Godina N || Godina N+1 || Godina N+2 || Godina N+3 || … umetnuti onoliko stupaca koliko je potrebno za prikaz trajanja utjecaja (vidi točku 1.6) Članak …………. || || || || || || || || Za razne namjenske prihode navesti odgovarajuću proračunsku liniju/linije u okviru rashoda. Navesti metodu izračunavanja utjecaja na prihode. [1] SL L 39, 9.2.2009., str. 12. [2] ABM: Activity-Based Management (upravljanje po djelatnostima) – ABB: Activity-Based Budgeting (priprema proračuna na temelju djelatnosti). [3] Kako je navedeno u članku 49. stavku 6. točkama (a) ili (b) Financijske uredbe. [4] SL L 87, 31.3.2009., str. 164. [5] Odluka br. 1578/2007/EZ, SL L 344, 28.12.2007., str. 15. [6] Partnerska skupina je skupina glavnih direktora nacionalnih statističkih zavoda ESS-a čija je misija daljnji razvoj ESS-a uglavnom putem olakšavanja rada Odbora ESS-a. [7] COM(2009) 1, završna verzija. [8] Revizijsko izvješće odjela za unutarnju reviziju ESTAT-2009-ESTAT-002, 19.2.2010. [9] Pročišćena inačica Uredbe Vijeća br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica. [10] Pročišćena inačica Uredbe Komisije br. 2342/2002 od 23. prosinca 2002. o utvrđivanju detaljnih pravila za provedbu Uredbe Vijeća br. 1605/2002 o Financijskoj uredbi koja se primjenjuje na opći proračun Europskih zajednica. [11] Predstavljeno na sastanku Odbora ESS-a 18. studenog 2010. (Dok. br. 2010/07/08b). [12] Pročišćena inačica Uredbe Vijeća br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica. [13] Pročišćena inačica Uredbe Komisije br. 2342/2002 od 23. prosinca 2002. o utvrđivanju detaljnih pravila za provedbu Uredbe Vijeća br. 1605/2002 o Financijskoj uredbi koja se primjenjuje na opći proračun Europskih zajednica. [14] Informacije o načinima upravljanja i upućivanju na Financijsku uredbu dostupne su na internetskim stranicama BudgWeb: http://www.cc.cec/budg/man/budgmanag/budgmanag_en.html. [15] Kako je navedeno u članku 185. Financijske uredbe. [16] Dif. = diferencirana odobrena sredstva / nedif. = nediferencirana odobrena sredstva. [17] EFTA: Europsko udruženje slobodne trgovine [18] Zemlje kandidatkinje i, ako je primjenjivo, potencijalne zemlje kandidatkinje sa zapadnog Balkana. [19] Godina N jest godina početka provedbe prijedloga/inicijative. [20] Odobrena sredstva za plaćanja smatraju se obvezama koje proizlaze iz Europskog statističkog programa u 2013. godini [21] Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravnih istraživanja, izravnih istraživanja. [22] Rezultati se odnose na proizvode i usluge koji se isporučuju (npr. broj financiranih studentskih razmjena, kilometri izgrađenih prometnica itd.). [23] Na način opisan u odjeljku 1.4.2. „Posebni cilj/ciljevi…”. [24] Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravnih istraživanja, izravnih istraživanja. [25] UO = ugovorno osoblje; UsO = ustupljeno osoblje; MSD = mladi stručnjaci u delegacijama; LO = lokalno osoblje; UNS = upućeni nacionalni stručnjaci. [26] U okviru gornje granice za vanjsko osoblje iz odobrenih sredstava za poslovanje (prijašnje linije „BA”). [27] Uglavnom za strukturne fondove, Europski poljoprivredni fond za ruralni razvoj (EAFRD) i Europski ribarski fond (EFF). [28] Vidi točke 19. i 24. Međuinstitucionalnog sporazuma. [29] Kad je riječ o tradicionalnim vlastitim sredstvima (carine, pristojbe na šećer), navedeni iznosi moraju biti neto iznosi, to jest bruto iznosi umanjeni za 25 % na ime troškova naplate.